4. ΒΑΣΙΛΙΚΟΝ ΔΙΑΤΑΓΜΑ της 10/12 Μαρτ. 1952 (ΦΕΚ Α΄ 60)  Περί διατηρήσεως εν ισχύϊ διατάξεων αφορωσών τον βαθμόν εισόδου πολιτικών υπαλλήλων εις Υπηρεσίας της Β. Αεροπορίας. Έχοντες υπ’ όψιν: 1)τας διατάξεις του άρθρ. 27 παρ. 2 του Νόμ. 1811/1951 «περί κώδικος καταστάσεως των δημοσίαν διοικητικών υπαλλήλων» και του Νόμ. 1972/1951 «περί μεταθέσεως χρόνου ενάρξεως της ισχύος και παρατάσεως των προθεσμιών του Νόμου υπ’ αριθ. 1811/1951 «περί κώδικος καταστάσεως των δημοσίων διοικητικών υπαλλήλων», 2)την υπ’ αριθ. 137/1952 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 130/1952 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον Μόνον.-Διατηρούνται εν ισχύϊ, καθ’ ο μέρος προβλέπουσι την δι’ ανωτέρου βαθμού είσοδον πολιτικών υπαλλήλων εις την Β. Αεροπορίαν του Υπουργείου Εθν. Αμύνης, αι ακόλουθοι διατάξεις: α)Των παρ. 2 και 7 του άρθρ. 34 του Α.Ν. 601/1937 «περί τροποποιήσεως του από 16.10.1935 Β.Δ/τος» περί Σχολών Αεροπορίας. β)Της παρ. 5 του άρθρ. 44 του Α.Ν. 1846/1939 «περί ιδιωτικού προσωπικού εν γένει του Κρατικού Εργοστασίου Αεροπλάνων». Εις τους Ημετέρους επί του Συντονισμού και Εθνικής Αμύνης Υπουργούς ανατίθεμεν την δημοσίευσιν και εκτέλεσιν του παρόντος.   